<b>תשובה </b>תמהני על דבר זה שקבלתם הרבה וכי אנו לא קבלנו כך וכי יש באותו המקום ספק בעולם הדברים ברורים שם ואפילו לבר בי רב דחד יומא שכך הם דברי שמואל דסבר שאפילו רוב העיר גוים מפקחין עליו אבל אנו אדברי ר' יוחנן סמכינן דאמר רבי יוסי אמר רבי יוחנן תשעה גוים ואחד ישראל ביניהם באותו חצר מפקחין בחצר אחר אין מפקחין ואוקימנא בשפירשו כלם שהרי לא נשאר שם קבוע ולפי' אם פירש אחד מהם בחצר אחרת אין מפקחין דכל דפריש מרובא פריש והוא הדין לזה שפירש מעיר שרובה גוים שאין מפקחין עליו גם רב חולק על שמואל בדיוקא זו שדק מעיר שהיא מחצה על מחצה שאמרנו שתינוק שנמצא בה ישראל ואמר שזה להחיותו ולא ליחסו ולא איירי בפקוח [נפש] [כלל] אפילו תימא דרב לא שמענו לו מחלוקת בדבר זה שהוא הפקוח על זה [שפירש] מעיר שרובה גוים ולא מפני [שלא] דק כשמואל נאמר שחלק עליו [מ''מ] אפילו תימא הכי הרי ר' יוחנן בפירוש חולק על זה ואמר בתשעה גוים ואחד ישראל באותו חצר מפקחין בחצר אחר אין מפקחין והנה הלך בפקוח נפש אחר הרוב במקום זה והדבר ידוע ששמואל ורבי יוחנן הלכה כרבי יוחנן: משה (עיין בפ' ט''ו מה' איסורי ביאה הלכה כ''ו והרב המגיד ז"ל רמזה):